

VLADA REPUBLIKE HRVATSKE

Zagreb, 29. srpnja 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Središnji državni ured za razvoj digitalnog društva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog uredbe o izmjenama i dopunama Uredbe o središnjem informacijsko-tehnološkom sustavu elektroničke naplate upravnih pristojbi |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 30. stavka 1. Zakona o Vladi Republike Hrvatske („Narodne novine“, broj 150/11, 119/14, 93/16 i 116/18) i članka 14. stavka 3. Zakona o upravnim pristojbama („Narodne novine“, broj 115/16), Vlada Republike Hrvatske je na sjednici održanoj \_\_. \_\_\_\_\_\_\_\_\_\_ 20\_. godine donijela

**UREDBU**

**O IZMJENAMA I DOPUNAMA**

**UREDBE O SREDIŠNJEM INFORMACIJSKO-TEHNOLOŠKOM SUSTAVU ELEKTRONIČKE NAPLATE UPRAVNIH PRISTOJBI**

Članak 1.

U Uredbi o središnjem informacijsko-tehnološkom sustavu elektroničke naplate upravnih pristojbi (»Narodne novine«, broj 50/19), u članku 2. iza točke 9. dodaje se nova točka 10. koja glasi:

»10. *Aplikacija javnopravnog tijela* je dio informacijskog sustava javnopravnog tijela pomoću koje se upravlja poslovnim procesima i radnim tokovima u okviru obavljanja poslova iz nadležnosti određenog javnopravnog tijela.«.

U dosadašnjoj točki 10., koja postaje točka 11., brišu se riječi: »Elektroničko plaćanje ne obuhvaća plaćanje elektroničkim novcem ili putem drugih sustava za plaćanje koje pružaju telekomunikacijski operateri«

Dosadašnja točka 11. postaje točka 12.

Dosadašnja točka 12., koja postaje točka 13., mijenja se i glasi:

»*13. Sustav za naplatu javnih davanja* je sustav za naplatu javnih davanja, novčanih kazni izrečenih iz nadležnosti tijela državne uprave nadležnog za unutarnje poslove, novčanih kazni i troškova prekršajnih postupaka izrečenih iz nadležnosti tijela državne uprave nadležnog za more, promet i infrastrukturu, mandatnih kazni izrečenih iz nadležnosti tijela državne uprave nadležnog za carinski sustav, upravnih pristojbi i naknada putem platnih kartica sukladno Odluci o primjeni i vođenju sustava za naplatu javnih davanja putem platnih kartica (»Narodne novine«, broj 123/19).«.

Dosadašnje točke 13. do 18. postaju točke 14. do 19.

U dosadašnjoj točki 19., koja postaje točka 20., iza riječi: »korisničkom sučelju« dodaju se riječi: »ili aplikaciji javnopravnog tijela za korisnike javnopravnih tijela« i riječ »zahtjeva« zamjenjuje se riječju »zahtijeva«.

Dosadašnje točke 20. i 21. postaju točke 21. i 22.

Članak 2.

U članku 4. stavku 3. riječi: »poslove e-Hrvatske« zamjenjuju se riječima: »razvoj digitalnog društva «.

U stavku 4. riječi: »poslove e-Hrvatske« zamjenjuju se riječima: »razvoj digitalnog društva «.

Članak 3.

U članku 6. stavku 1. iza podstavka 4. dodaje se novi podstavak 5. koji glasi:

» – Modul za povezivanje s aplikacijama javnopravnih tijela za korisnike javnopravnih tijela«.

Dosadašnji podstavci 5. do 8. postaju podstavci 6. do 9.

U stavku 3. riječ: »koda« zamjenjuje se riječju: »kôda«.

Iza stavka 5. dodaje se novi stavak 6. koji glasi:

» (6) Modul za povezivanje s aplikacijama javnopravnih tijela za korisnike javnopravnih tijela je informatičko-tehnološko rješenje za povezivanje sustava e-Pristojbe s aplikacijama javnopravnih tijela, koje djelatnicima javnopravnog tijela, sukladno dodijeljenim ulogama i pravima, omogućuje automatsku izradu Zahtjeva za izračun iznosa pristojbe i/ili naknade, evidentiranje pristojbi i naknada koje su plaćene izvan sustava e-Pristojbe, pregled i promjenu statusa prethodno generiranog i plaćenog kôda (poništavanje kôda), te dohvat podnesenih Zahtjeva za izračun iznosa pristojbe i/ili naknade sa svim pripadajućih podacima. «.

Dosadašnji stavci 6. do 9. postaju stavci 7. do 10.

U dosadašnjem stavku 10. koji postaje stavak 11. riječi: »poslove e-Hrvatske« zamjenjuju se riječima: »razvoj digitalnog društva «.

U dosadašnjem stavku 11. koji postaje stavak 12. riječi: »poslove e-Hrvatske« zamjenjuju se riječima: »razvoj digitalnog društva«.

Dosadašnji stavak 12. postaje stavak 13.

Članak 4.

U naslovu iznad članka 9. iza riječi: »korisničkog sučelja« dodaju se riječi: »ili aplikacije javnopravnog tijela«.

U članku 9. iza riječi: »korisničkog sučelja« dodaju se riječi: »ili aplikacije javnopravnog tijela«.

Članak 5.

U članku 11. stavku 4. iza riječi: »korisničkog sučelja« dodaju se riječi: »ili aplikacije javnopravnog tijela«.

Članak 6.

U članku 12. stavku 2. iza riječi: »korisničkog sučelja« dodaju se riječi: »za plaćanje unaprijed«.

Članak 7.

Ova Uredba stupa na snagu osmoga dana od dana objave u »Narodnim novinama«.

KLASA: \_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_

Zagreb, \_\_\_\_\_\_\_\_\_\_\_ 2021.

Predsjednik

mr.sc. Andrej Plenković v. r.

**OBRAZLOŽENJE**

Člankom 6. stavkom 12. Uredbe o središnjem informacijsko-tehnološkom sustavu elektroničke naplate upravnih pristojbi (»Narodne novine«, broj 50/19, u daljnjem tekstu: Uredba) predviđeno je širenje sustava e-Pristojbe te je određeno da se sastavnice informatičko-tehnološkog rješenja mogu dodavati i mijenjati sukladno razvoju tehnologije i potrebama sustava e-Pristojbe.

Za plaćanje pristojbene obveze pred javnopravnim tijelom kao sastavnica informatičko-tehnološkog rješenja sustava e-Pristojbe razvijen je Modul korisničkog sučelja za korisnike javnopravnog tijela kao aplikativno rješenje putem kojeg djelatnici javnopravnih tijela koriste sustav e-Pristojbe.

Budući da se u međuvremenu javila potreba za korištenjem sustava e-Pristojbe od strane javnopravnih tijela koji imaju aplikacije za poslovne procese i radne tokove, radi optimizacije korištenja alata odlučilo se razviti i dodati kao sastavnicu sustava e-Pristojbe Modul za povezivanje s aplikacijama javnopravnih tijela. Potrebno povezivanje aplikacija javnopravnih tijela sa sustavom e-Pristoje će se obaviti putem Modula za povezivanje s aplikacijama javnopravnih tijela, na način da će djelatnici javnopravnog tijela moći koristiti sustav e-Pristojbe putem aplikacije za poslovne procese i radne tokove.

Slijedom navedenog u člancima 1., 3., 4., i 5. ove Uredbe o izmjenama i dopunama Uredbe, obavljene su potrebne izmjene i dopune odredbi članaka 2., 6, 9. i 11. Uredbe.

Nadalje, isključeno je ograničenje sustava e-Pristojbe u odnosu na određene načine plaćanja, shodno tome u članku 1. ove Uredbe o izmjenama i dopunama Uredbe, obavljena je potrebna izmjena odredbe članka 2. Uredbe te je brisan dio teksta iz definicije pojma »Elektroničko plaćanje pristojbi i/ili naknada«.

Odlukom o primjeni i vođenju sustava za naplatu javnih davanja putem platnih kartica (»Narodne novine«, broj 123/19) izmijenjena je definicija Sustava za naplatu javnih davanja, stoga je člankom 1. ove Uredbe o izmjenama i dopunama Uredbe propisana nova definicija i na taj način obavljena izmjena i dopuna članka 2. Uredbe.

Člankom 36. Zakona o ustrojstvu i djelokrugu tijela državne uprave (»Narodne novine«, broj 85/20, u daljnjem tekstu: Zakon) člankom 36., propisano je da danom stupanja na snagu Zakona, Središnji državni ured za razvoj digitalnog društva nastavlja s radom i preuzima poslove iz djelokruga Ministarstva uprave koji se odnose na razvitak informacijskog sustava državne uprave, uspostavu tehnološke i sigurnosne informatičke infrastrukture u tijelima državne uprave, povezivanje informacijskih sustava tijela državne uprave kroz jedinstvenu informacijsko-komunikacijsku mrežu, praćenje i koordinaciju projekata iz područja informacijsko-komunikacijske tehnologije u tijelima državne uprave; sudjelovanje u donošenju i praćenju provedbe zakona i drugih propisa u području primjene informacijsko-komunikacijske tehnologije u državnoj upravi, razvitak primjene informacijske i komunikacijske tehnologije te sustava elektroničke uprave.

Slijedom navedenog, u člancima 2. i 3. ove Uredbe o izmjenama i dopunama Uredbe, izvršene su potrebne izmjene i dopune odredbi članaka 4. i 6. Uredbe, u pogledu nadležnog tijela državne uprave.

Ostale manje izmjene i dopune odnose se na pravopisne ispravke.